Oor Ons – Golden Harvest Retirement
Welkom by Golden Harvest
Die aftree oord is sowat dertig jaar gelede ontwikkel in die rustige landelike omgewing van Magaliesburg. Hierdie oord is geleë naby die Cradlestone natuur reservaat en kyk uit op die Magaliesberge. Golden Harvest is ideaal vir persone oor 55 wat steeds 'n aktiewe lewenstyl in 'n plattelandse omgewing wil geniet. Die oord spog met 'n gholfbaan, rolbalbaan, croquet baan swembad en vele ander fasiliteite vir aktiewe inwoners. Troppe Springbokke en Blesbokke wei vrylik deur die oord. 'n Verskeidenheid wilds lewe is hier te vinde soos muis hondjies Grond eekhorings hase en 'n groot aantal pragtige voëls. Jy mag dalk gelukkig wees om Aasvoëls, Valke, Naguile en Duikers te sien.
Alhoewel ons in die platteland woon. is ons naby Cradlestone Mall en Key West in Krugersdorp. Inwoners kan daagliks gebruik maak van ons busdiens om Magaliesburg te besoek of op 'n Dinsdag na die groot inkopiesentrums te gaan. Vir die ander dag tot dag inkopies het ons selfs 'n winkel op die perseel.
Ons kombuis verskaf daagliks etes wat in die eetsaal of tuis genuttig kan word. Vir die wat die Magalies Meander wil verken is daar baie kuierplekke binne maklike bereik. Die Hartebeespoort dam is naby genoeg vir 'n kort uitstappie
Ons veiligheid is ons prioriteit en daarom het ons een ingang wat 24/7 deur 'n wag bewaak word. Alle toegang tot die oord word streng beheer en gemonitor. Ons grensdrade word snags deur wagte met honde gepatrolleer en verskeie alarm sensors en kameras maak deel uit van ons beskerming.
Elke inwoner word voorsien van 'n paniek knoppie wat verbind is met die kontrolekamer ingeval van nood of hulp.
Golden Harvest is bevoorreg om 'n uitgebreide versorgings eenheid te hê met opgeleide susters, verpleegsters en versorgers. Die Kliniek bied 'n 24 uur nooddiens aan die inwoners en selfs tuis besoeke. 'n Mediese dokter is Maandag tot Donderdag vroeg oggend beskikbaar vir konsultasies.
Ons aantreklike wooneenhede van lae onderhoud siersteen huise met pragtige heininglose tuine is te koop onder 'n aandeelblok skema.
Daar is 'n keuse van drie ontwerpe vanaf een slaapkamer tot twee slaapkamer luukse eenhede wat aan u behoefte kan voldoen.